Държавен вестник, бр. 4, 2011 г., стр. 11

БРОЙ  4	
Д Ъ Р Ж А В Е Н  В Е С Т Н И К 	
СТР.  11  
безжични технологии (3G) е замисълът да се 
обединят съществуващите клетъчни стандарти 
от второ поколение върху единна платформа. 
Поради засиления пазарен интерес към но­
вите общоевропейски системи, каквато е и 
системата UMTS, до края на 2010 г. предстои 
пълно освобождаване на радиочестотна лента 
1900-1980 MHz в изпълнение на Стратегията 
за въвеждане на универсални мобилни телеко­
муникационни системи в Република България. 
С оглед гарантиране предоставянето на 
качествени мобилни услуги и развитие на 
мобилните мрежи трябва да се оптимизира 
процедурата по изграждането и въвеждането 
в експлоатация на базовите станции, без това 
да въздейства неблагоприятно върху живота и 
здравето на хората.
С прилагането на принципа за технологична 
неутралност се очаква да се предоставят повече 
и по-конкурентни мобилни услуги (широколен­
тови гласови услуги, услуги за предаване на 
данни и мултимедийни услуги) на гражданите 
освен предлаганите от системата GSM, което 
е свързано и с хармонизираните радиочестотни 
обхвати 900 MHz и 1800 MHz за наземни системи 
за предоставяне на общоевропейски електронни 
съобщителни услуги в Общността. Съгласно 
принципите, заложени в Регулаторна рамка 
2009, при предоставянето на новите електронни 
съобщителни услуги в радиочестотния обхват 
900 MHz и 1800 MHz трябва да се предвиди 
защита на съществуващите GSM системи от 
вредни радиосмущения.
Пазарът на мобилни услуги е достигнал ви­
сока степен на насищане, което е предпоставка 
за развитието на технологиите от четвърто 
поколение, които осигуряват многократно по-
висока скорост на пренос на данни от тази в 
сега съществуващите мобилни мрежи. Една от 
иновативните технологии от четвърто поколе­
ние, която ще направи достъпни широколенто­
вите услуги за потребителите и в същото време 
привлекателни за доставчиците на услуги, е 
мобилният WiMAX. Тази технология допълва 
съществуващите и бъдещите широколентови 
технологии както жични, така и безжични, за 
да подсигури най-доброто покритие и да задо­
воли изискванията на потребителите. Очаква 
се до 2015 г. мобилният WiMAX да се използва 
за високоскоростен достъп до интернет и да 
повиши броя на абонатите. От своя страна ЕК 
оповести намерението си да инвестира 18 млн. 
евро за развитие и изследвания на технологиите 
от четвърто поколение и широколентовите мо­
билни системи – Long Term Evolution (LTE). В 
съответствие с Решение 2008/477/ЕО относно 
хармонизирането на радиочестотния обхват 
2500-2690 MHz за наземни безжични системи, 
позволяващи предоставяне на електронни 
съобщителни услуги в Общността, Република 
България следва да предприеме стъпки за про­
учване на пазара по отношение на интереса 
на предприятията за предоставяне на услуги 
от четвърто поколение. Един от евентуалните 
стандарти, който би могъл да бъде допуснат в 
радиочестотния обхват 2500-2690 MHz е LTE, 
представляващ еволюция на GSM и UMTS 
стандартите.
Въведеното в българското законодателство в 
съответствие с европейската Регулаторна рамка 
2002 по-облекчено регулиране на достъпа до 
пазара на електронни съобщителни мрежи и 
услуги допринася за все по-широкото навлизане 
на мрежите по технология „Wi-Fi“. Свободният 
достъп до тези мрежи се очаква да стимулира 
обществения интерес към тях както по отно­
шение на бизнеса, така и на населението, съз­
давайки предпоставка за социално сближаване. 
Поетите от Република България задължения 
за прилагане на единни европейски норми по 
отношение на осигуряването на безпрепятствен 
трансграничен железопътен транспорт и опе­
ративна съвместимост (директиви 96/48/ЕО 
и 2001/16/ЕО за оперативна съвместимост на 
трансевропейските високоскоростна и конвен­
ционална железопътна система) и техническата 
необходимост от осигуряване на диспечерски 
влакови радиовръзки в изпълнение на действа­
щите нормативни разпоредби за безопасност на 
движението на влаковете, изискват въвеждането 
на GSM-R стандарт в железопътната мрежа. 
Изпълнението на това задължение е свързано 
с поетапно изграждане на клетъчната мрежа 
от подвижната радиослужба за железопътни 
приложения (GSM-R) за покриване на тери­
торията на цялата страна. 
Развитието на пазара на мобилни мрежи 
ще допринесе за по-голямото разнообразие от 
нови услуги за потребителите, ще стимулира 
конкуренцията при доставчиците на услуги, 
както и ще осигури увеличаване на приходите 
от този пазарен сегмент за държавата. С ог­
лед на това е необходимо да се предприемат 
следните действия:
• пълно освобождаване на радиочестотна 
лента 1900-1980 MHz за граждански нужди от 
Министерството на отбраната в съответствие 
с Националния план за разпределение на ра­
диочестотния спектър;
• стимулиране ползването на радиочестотни­
те обхвати 900 MHz и 1800 MHz за използване 
от други технологии освен GSM, за предоставяне 
на съвременни оперативно съвместими широ­
колентови гласови услуги, услуги за предаване 
на данни и мултимедийни услуги;
• хармонизиране на техническите условия в 
Република България за ефективно използване 
на честотните обхвати 900 MHz и 1800 MHz за 
предоставяне на мобилни съобщителни услуги 
на борда на плавателни средства (МСV услуги), 
както и за предоставяне на мобилни съобщи­
телни услуги на борда на въздухоплавателни 
средства (МСА услуги);
• създаване на условия за въвеждане на 
четвърто поколение широколентови мобилни 
системи в Република България в радиочестотен 
обхват 2500-2690 MHz, след освобождаването 
му от Националната служба за охрана;